CELEX: 32012D0482
Language: lv
Date: 2012-08-20 00:00:00
Title: 2012/482/ES: Komisijas Īstenošanas lēmums ( 2012. gada 20. augusts ), ar ko groza Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas (izziņots ar dokumenta numuru C(2012) 5753)  Dokuments attiecas uz EEZ

22.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 226/5
            
         KOMISIJAS ĪSTENOŠANAS LĒMUMS
   (2012. gada 20. augusts),
   ar ko groza Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas
   (izziņots ar dokumenta numuru C(2012) 5753)
   (Dokuments attiecas uz EEZ)
   (2012/482/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:
   
               (1)
            
            
               Komisijas 2002. gada 20. decembra Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas (2), piemēro visiem dzīvnieku izcelsmes produktiem, kurus importē no Ķīnas un kuri paredzēti lietošanai pārtikā vai dzīvnieku barībā.
            
         
               (2)
            
            
               Saskaņā ar minētā lēmuma 3. pantu dalībvalstis atļauj ievest minētā lēmuma pielikuma II daļā uzskaitīto produktu sūtījumus, kam pievienota Ķīnas kompetentās iestādes deklarācija, kurā paziņots, ka katram sūtījumam pirms nosūtīšanas ir veikts ķīmiskais tests, lai nodrošinātu, ka attiecīgie produkti neapdraud cilvēku veselību. Minētais tests jo īpaši jāveic tāpēc, lai atklātu hloramfenikola, kā arī nitrofurāna un tā metabolītu klātbūtni.
            
         
               (3)
            
            
               Ķīnas kompetentā iestāde attiecībā uz medu, kuru paredzēts eksportēt uz Savienību, ir iesniegusi atbilstošu atliekvielu uzraudzības plānu. Minētais plāns ir apstiprināts ar Komisijas 2011. gada 16. marta Lēmumu 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (3).
            
         
               (4)
            
            
               Medus un peru pieniņš šobrīd ir iekļauti Lēmuma 2002/994/EK pielikuma II daļā uzskaitīto produktu sarakstā. Propoliss un ziedputekšņi arī ir biškopības produkti un, ņemot vērā šo dzīvnieku izcelsmes produktu ražošanas procesa specifiku, to radītais risks dzīvnieku vai sabiedrības veselībai ir minimāls. Turklāt, pamatojoties uz Ķīnas iesniegto un ar Lēmumu 2011/163/ES apstiprināto atliekvielu uzraudzības plānu attiecībā uz eksportam paredzētu medu, attiecībā uz minētajiem produktiem ir nodrošinātas atbilstošas drošības garantijas. Tāpēc propoliss un ziedputekšņi būtu jāiekļauj Lēmuma 2002/994/EK pielikuma II daļā uzskaitīto produktu sarakstā, un minētais lēmums būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2002/994/EK pielikuma II daļai pievieno šādu ievilkumu:
   
               “—
            
            
               propoliss un ziedputekšņi.”
            
         2. pants
   Šis lēmums ir adresēts dalībvalstīm.
   
      Briselē, 2012. gada 20. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 24, 30.1.1998., 9. lpp.
   
      (2)  OV L 348, 21.12.2002., 154. lpp.
   
      (3)  OV L 70, 17.3.2011., 40. lpp.